**เรื่อง สรุปข้อสั่งการ ลธ.คสช. จากการประชุมเมื่อวันจันทร์ที่ 18 ธันวาคม 2560**

**เรียน รอง อปค., ผอ.สน., ผตปค., ผอ.กอง, ปจ.ทุกจังหวัด**

 รอง ผบ.ทบ. (พลเอก สสิน ทองภักดี) ในฐานะ รองเลขาธิการ คสช. ได้จัดประชุมหน่วยงานที่เกี่ยวข้องประจำวันจันทร์ที่ 18 ธันวาคม 2560 และมีข้อสั่งการเพื่อให้ส่วนราชการที่เกี่ยวข้องไปดำเนินการ ดังนี้

 **เรื่องแจ้งที่ประชุมทราบ**

 ร.ปมท. ชี้แจงที่ประชุม 2 เรื่อง

 **1. มาตรการด้านการป้องกันลดอุบัติเหตุทางถนน** ได้มีการสั่งการให้จังหวัดดำเนินการ เพื่อลดอุบัติเหตุทางถนน จำนวนผู้เสียชีวิต รวมถึงมีการกำหนดมาตรการในการรักษาความปลอดภัยในชีวิตและทรัพย์สินของประชาชน และการดูแลรักษาสถานที่ราชการ สถานที่ที่มีการจัดงานปีใหม่ ขอให้ กกล.รส. ได้มีการประสานงานและบูรณาการการทำงานร่วมกับผู้ว่าราชการจังหวัดในพื้นที่

 **2. การตอบคำถามนายกรัฐมนตรีประเด็น 4+6** ซึ่งได้มีการดำเนินการมาตั้งแต่ 13 พฤศจิกายน ขณะนี้เวลาผ่านไป 1 เดือน มีผู้มาตอบคำถามประมาณ 250,000 คน ขอความร่วมมือทุกส่วนราชการช่วยกันประชาสัมพันธ์ให้ประชาชนออกมาแสดงความคิดเห็น ณ ศูนย์ดำรงธรรม ทั่วประเทศ ในวัน เวลา ราชการ

 **ประเด็นข้อสั่งการ**

 **1. การเข้าชมนิทรรศการงานพระราชพิธีถวายพระเพลิงพระบรมศพ พระบาทสมเด็จ พระปรมินทรมหาภูมิพลอดุลยเดช บรมนาถบพิตร** มีจำนวนประชาชนที่เข้ามาเยี่ยมชมจำนวนมากขึ้น ขอให้ กกล.รส. ภาค 1 ส่วนราชการที่เกี่ยวข้อง เตรียมวางแผนการดำเนินการให้ดี และให้มีการสรุปยอด ปัญหาที่เกิดขึ้น เพื่อใช้เป็นข้อมูลในการวางแผนในส่วนที่เกี่ยวข้องต่อไป

 **2. ภัยหนาว** ขณะนี้มีพื้นที่ประสบภัยในภาคเหนือ ภาคตะวันออกเฉียงเหนือ ขอให้ กกล.รส. ประสานส่วนราชการที่เกี่ยวข้อง ให้รีบเข้าไปดูแลให้ความช่วยเหลือประชาชนที่ได้รับความเดือดร้อนโดยเร็ว โดยให้มีการประสานงานและบูรณาการการทำงานร่วมกัน เพื่อป้องกันปัญหาการซ้ำช้อนในพื้นที่ที่เข้าไปดำเนินการ

 **3. โครงการขุดคลองระบายน้ำฯ เพื่อแก้ปัญหาอุทกภัย จ.นครศรีธรรมราช** ขอให้กกล.รส. และทุกส่วนราชการที่เกี่ยวข้อง เร่งรัดดำเนินการให้เป็นไปตามแผนที่กำหนด

4.ให้ทุกส่วนราชการสนับสนุนนโยบายของรัฐบาล ในการแก้ไขปัญหาด้านการเกษตร
และ การกระจายรายได้ลงสู่พื้นที่ให้ถึงประชาชนโดยตรง

 - อปค. ได้สั่งการให้นำเรียนมาเพื่อโปรดพิจารณาดำเนินการในส่วนที่เกี่ยวข้อง และให้ปลัดจังหวัดแจ้งนายอำเภอถือปฏิบัติด้วย

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ส่วนกิจการมวลชน

สำนักกิจการความมั่นคงภายใน

กรมการปกครอง

โทร 02 226 5557